Blaze7451/Wiki-th-20250601 huggingface dataset:
หน่วยเสียงย่อย

ในทางสัทวิทยา หน่วยเสียงย่อย (allophone) คือเสียงพูดเสียงหนึ่งในชุดของเสียงพูดที่เป็นไปได้ที่ใช้เปล่งเสียงหน่วยเสียงในภาษาหนึ่ง ๆ ตัวอย่างเช่น ในภาษาอังกฤษ เสียงไม่พ่นลม IPA|t (อย่างในคำ stop IPA|stɒp) และเสียงพ่นลม IPA|tʰ (อย่างในคำ top IPA|ˈtʰɒp) เป็นหน่วยเสียงย่อยของหน่วยเสียง /t/ แต่เสียงทั้งสองมีสถานะเป็นหน่วยเสียงคนละหน่วยในภาษาไทย (อย่างในคำ ตา /tāː/ และ ทา /tʰāː/) ในทางกลับกัน ในภาษาสเปน เสียงหยุด IPA|d (อย่างในคำ dolor IPA|doˈloɾ) และเสียงเสียดแทรกหรือเสียงเปิด IPA|ð (อย่างในคำ nada IPA|ˈnaða) เป็นหน่วยเสียงย่อยของหน่วยเสียง /d/ แต่เสียงทั้งสองมีสถานะเป็นหน่วยเสียงคนละหน่วยในภาษาอังกฤษ (อย่างในคำ day /deɪ/ และ they /ðeɪ/)
หน่วยเสียงย่อยที่ปรากฏในสถานการณ์หนึ่ง ๆ มักสามารถคาดเดาได้จากสัทบริบท โดยหน่วยเสียงย่อยเหล่านั้นจะถูกเรียกว่ารูปแปรตามตำแหน่ง (positional variant) แต่หน่วยเสียงย่อยบางหน่วยก็ปรากฏในลักษณะแปรอิสระ (free variation) การแทนที่เสียงหนึ่ง ๆ ด้วยหน่วยเสียงย่อยอื่นของหน่วยเสียงเดียวกันโดยปกติไม่ทำให้ความหมายของคำเปลี่ยนไป แต่เสียงที่เปล่งออกมาอาจฟังดูไม่เหมือนที่เจ้าของภาษาออกเสียงหรืออาจฟังไม่รู้เรื่อง
เจ้าของภาษาหนึ่ง ๆ รับรู้ว่าหน่วยเสียงแต่ละหน่วยในภาษาของตนเป็นเสียงหนึ่งเสียงต่างหาก และ "ทั้งไม่ตระหนักถึงและตกใจกับ" การแปรของหน่วยเสียงย่อยที่ใช้ในการเปล่งเสียงหน่วยเสียงเดียวกัน

**ประเภท**
เมื่อใดก็ตามที่คำพูดหนึ่ง ๆ ถูกเปล่งเสียงออกมาเป็นหน่วยเสียงหนึ่ง ๆ มันจะมีลักษณะทางเสียงต่างจากถ้อยคำอื่น ๆ เล็กน้อย แม้จะมาจากผู้พูดคนเดียวกันก็ตาม สิ่งนี้นำไปสู่การถกเถียงกันว่าที่จริงแล้วหน่วยเสียงมีความเป็นรูปธรรมและมีความเป็นสากลมากน้อยอย่างไร มีการแปรเพียงไม่กี่แบบเท่านั้นที่มีนัยสำคัญ (เนื่องจากสามารถตรวจพบหรือรับรู้ได้) สำหรับผู้พูด 
หน่วยเสียงย่อยมีสองประเภท ขึ้นอยู่กับว่าผู้พูดจะต้องเปล่งเสียงหน่วยเสียงหนึ่ง ๆ โดยใช้หน่วยเสียงย่อยที่เฉพาะเจาะจงในบริบทที่เฉพาะเจาะจง หรือว่าผู้พูดมีอิสระ (โดยไม่รู้สึกตัว) ที่จะเลือกใช้หน่วยเสียงย่อยเพื่อเปล่งเสียงหน่วยเสียงนั้น
หากหน่วยเสียงย่อยหนึ่ง ๆ ของหน่วยเสียงหนึ่ง ๆ จำเป็นต้องปรากฏในบริบทหนึ่ง ๆ และการแทนที่หน่วยเสียงย่อยนั้นด้วยหน่วยเสียงย่อยอื่น (แม้จะเป็นสมาชิกของหน่วยเสียงเดียวกัน) อาจก่อให้เกิดความสับสนหรือทำให้ฟังดูไม่เป็นธรรมชาติสำหรับเจ้าของภาษา จะกล่าวได้ว่าหน่วยเสียงย่อยเหล่านั้นมีการแจกแจงแบบสับหลีก (complementary distribution) ดังนั้น หน่วยเสียงย่อยเหล่านั้นจึงเติมเต็มกันและกัน และหนึ่งในนั้นจะไม่ถูกใช้ในสถานการณ์ที่ซึ่งการใช้หน่วยเสียงอีกหน่วยถือเป็นมาตรฐาน สำหรับหน่วยเสียงย่อยที่มีการแจกแจงแบบสับหลีก หน่วยเสียงย่อยแต่ละหน่วยจะถูกใช้ในสัทบริบทที่เฉพาะเจาะจงและอาจเกี่ยวข้องกับกระบวนการทางระบบเสียง
ในกรณีอื่น ผู้พูดสามารถเลือกใช้หน่วยเสียงย่อยที่มีการแปรอิสระตามความเคยชินหรือความนิยมส่วนตัว แต่บรรดาหน่วยเสียงย่อยที่แปรอิสระจะยังคงปรากฏในบริบทที่เฉพาะเจาะจง ไม่ใช่ในทางตรงกันข้าม
หน่วยเสียงย่อยยังอาจเกิดจากการกลมกลืนเสียง (assimilation) ซึ่งทำให้หน่วยเสียงหนึ่งมีลักษณะเหมือนหรือคล้ายกับอีกหน่วยเสียงที่ปรากฏใกล้กัน ตัวอย่างหนึ่งของการกลมกลืนเสียงคือ การเพิ่มความก้อง (voicing) และการลดความก้อง (devoicing) ของเสียงพยัญชนะ โดยเสียงพยัญชนะไม่ก้องจะถูกเพิ่มความก้องเมื่อปรากฏหน้าและหลังเสียงพยัญชนะก้อง และเสียงพยัญชนะก้องจะถูกลดความก้องเมื่อปรากฏหน้าและหลังเสียงพยัญชนะไม่ก้อง

**อ้างอิง**
หมวดหมู่:สัทศาสตร์
หมวดหมู่:สัทวิทยา
จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรจังหวัดนครปฐม พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 5 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

**ภาพรวม**

**แบ่งตามพรรค**

**แบ่งตามเขต**

**เขตเลือกตั้ง**

**เขต 1**
เขตเลือกตั้งที่ 1 ประกอบด้วยอำเภอเมืองนครปฐม (เฉพาะตำบลลำพยา ตำบลโพรงมะเดื่อ ตำบลหนองปากโลง ตำบลวังตะกู ตำบลนครปฐม ตำบลบ่อพลับ ตำบลพระประโทน ตำบลพระปฐมเจดีย์ ตำบลห้วยจรเข้ ตำบลสนามจันทร์ ตำบลบางแขม ตำบลวังเย็น ตำบลหนองดินแดง ตำบลสระกะเทียมและตำบลสวนป่าน)

**เขต 2**
เขตเลือกตั้งที่ 2 ประกอบด้วยอำเภอกำแพงแสนและอำเภอเมืองนครปฐม (เฉพาะตำบลบ้านยาง ตำบลหนองงูเหลือม ตำบลทัพหลวง ตำบลตาก้อง ตำบลมาบแคและตำบลทุ่งน้อย)

**เขต 3**
เขตเลือกตั้งที่ 3 ประกอบด้วยอำเภอดอนตูม อำเภอบางเลนและอำเภอพุทธมณฑล
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นางสาวสุทธวรรณ สุบรรณ ณ อยุธยา ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563 

**เขต 4**
เขตเลือกตั้งที่ 4 ประกอบด้วยอำเภอนครชัยศรี อำเภอเมืองนครปฐม (เฉพาะตำบลสามควายเผือก ตำบลธรรมศาลา ตำบลถนนขาดและตำบลดอนยายหอม) และอำเภอสามพราน (เฉพาะตำบลตลาดจินดา ตำบลคลองจินดาและตำบลบางช้าง)

**เขต 5**
เขตเลือกตั้งที่ 5 ประกอบด้วยอำเภอสามพราน (ยกเว้นตำบลตลาดจินดา ตำบลคลองจินดาและตำบลบางช้าง)

**การนับคะแนนใหม่**

**เขตเลือกตั้งที่ 1**
วันที่ 18 เมษายน 2562 ที่ประชุมคณะกรรมการการเลือกตั้ง (กกต.) มีมติให้นับคะแนนผลการเลือกตั้งใหม่ในเขตการเลือกตั้งที่ 1 หลังจากปรากฏหลักฐานอันควรเชื่อได้ว่าการนับคะแนนเลือกตั้งและการรวมคะแนนอาจไม่ถูกต้องตามมาตรา 124 ของพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร โดยอาจมีผลทำให้เปลี่ยนแปลงลำดับของผู้ได้รับการเลือกตั้ง
นายแสวง บุญมี รองเลขาธิการ กกต. แถลงยอมรับว่าหลักฐานส่วนหนึ่งมาจากการที่นางสาวสาวิกา ลิมปะสุวัณณะ ผู้สมัครพรรคอนาคตใหม่ที่ได้คะแนนมาเป็นลำดับที่ 2 โดยห่างจากผู้ได้รับคะแนนมาลำดับที่ 1 จำนวน 147 คะแนน ยื่นคำร้องพร้อมหลักฐานต่อ กกต.ก่อนหน้านี้ ซึ่งในส่วนของ กกต.เองได้มีการตรวจสอบแล้วพบว่าอาจจะมีความไม่ถูกต้องจริงแต่ไม่ตรงกับข้อมูลของผู้ร้อง จึงสั่งให้มีการนับคะแนนใหม่
โดยการนับคะแนนใหม่จัดขึ้นในวันที่ 28 เมษายน 2562

**ดูเพิ่ม**
 จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554- การเลือกตั้งสมาชิกสภาผู้แทนราษฎรจังหวัดนครปฐม เขต 5 แทนตำแหน่งที่ว่าง พ.ศ. 2562- จังหวัดนครปฐมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของสำนักงานคณะกรรมการการเลือกตั้ง
นครปฐม
หมวดหมู่:การเลือกตั้งในจังหวัดนครปฐม
สุรินทร์ เทพกาญจนา

สุรินทร์ เทพกาญจนา (5 ตุลาคม พ.ศ. 2465 – 5 ธันวาคม พ.ศ. 2541) อดีตรัฐมนตรีว่าการกระทรวงอุตสาหกรรม ในรัฐบาลหม่อมราชวงศ์คึกฤทธิ์ ปราโมช อดีตสมาชิกสภาผู้แทนราษฎรจังหวัดสมุทรสาคร 2 สมัย และอดีตนายกเทศมนตรีเมืองสมุทรสาคร

**ประวัติ**
สุรินทร์ เกิดเมื่อวันที่ 5 ตุลาคม พ.ศ. 2465 ที่ ตำบลท่าฉลอม อำเภอเมืองสมุทรสาคร จังหวัดสมุทรสาคร สำเร็จการศึกษาชั้นมัธยมจากโรงเรียนสมุทรสาครวิทยาลัย ปริญญาตรีทางกฎหมาย ธรรมศาสตรบัณฑิต (ธ.บ.) เมื่อปี พ.ศ. 2490 จากมหาวิทยาลัยธรรมศาสตร์และการเมือง เขามีบุตรเป็นนักการเมืองคือ พงศ์เทพ เทพกาญจนา อดีตรองนายกรัฐมนตรี และรัฐมนตรีหลายกระทรวง

**งานการเมือง**
สุรินทร์ เทพกาญจนา เป็นนักการเมืองชาวสมุทรสาคร ได้รับเลือกตั้งเป็นสมาชิกสภาผู้แทนราษฎรจังหวัดสมุทรสาคร ครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคสหประชาไทย ซึ่งมีจอมพลถนอม กิตติขจร เป็นหัวหน้าพรรค และได้รับเลือกตั้งอีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 สังกัดพรรคธรรมสังคม นำโดยนายทวิช กลิ่นประทุม และเขาได้รับตำแหน่งเป็นรองหัวหน้าพรรคธรรมสังคม
หลังการเลือกตั้ง พ.ศ. 2518 หม่อมราชวงศ์คึกฤทธิ์ ปราโมช หัวหน้าพรรคกิจสังคม ซึ่งมี ส.ส.ในสภาผู้แทนราษฎรเพียง 18 เสียง สามารถรวบรวมเสียงสนับสนุนจากพรรคต่าง ๆ จัดตั้งรัฐบาลได้สำเร็จ และนายสุรินทร์ เทพกาญจนา ได้รับแต่งตั้งเป็นรัฐมนตรีว่าการกระทรวงอุตสาหกรรม เป็น 1 ใน 9 รัฐมนตรีของพรรคธรรมสังคม ในขณะดำรงตำแหน่งถือได้ว่าเป็นผู้ที่มีบทบาทในการเร่งรัดพัฒนาแก๊สธรรมชาติในอ่าวไทย
ต่อมาได้ดำรงตำแหน่งนายกเทศมนตรีเมืองสมุทรสาคร และเป็นนายกสมาคมสันนิบาตเทศบาลแห่งประเทศไทย รวมทั้งเป็นผู้บุกเบิกเมืองมหาชัย

**ถึงแก่อนิจกรรม**
นายสุรินทร์ ถึงแก่กรรมเมื่อวันที่ 5 ธันวาคม พ.ศ. 2541 อายุ 76 ปี และได้มีพิธีพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส กรุงเทพมหานคร วันจันทร์ที่ 4 มิถุนายน พ.ศ. 2544

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองสมุทรสาคร
หมวดหมู่:นักการเมืองจากจังหวัดสมุทรสาคร
หมวดหมู่:รัฐมนตรีว่าการกระทรวงอุตสาหกรรมไทย
หมวดหมู่:สมาชิกสภาผู้แทนราษฎรจังหวัดสมุทรสาคร
หมวดหมู่:นายกเทศมนตรีในจังหวัดสมุทรสาคร
หมวดหมู่:พรรคเสรีมนังคศิลา
หมวดหมู่:พรรคสหภูมิ
หมวดหมู่:พรรคสหประชาไทย
หมวดหมู่:พรรคธรรมสังคม
หมวดหมู่:พรรคกิจสังคม
หมวดหมู่:บุคคลจากโรงเรียนสมุทรสาครวิทยาลัย
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ป.ช.
จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรจังหวัดสมุทรปราการ พ.ศ. 2562 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 7 เขตเลือกตั้ง เท่าเดิมจากการเลือกตั้งครั้งก่อนเมื่อ พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

**ภาพรวม**

**แบ่งตามพรรค**

**แบ่งตามเขต**

**การแบ่งเขตเลือกตั้งใหม่**
ในการเลือกตั้งครั้งนี้มีการแบ่งเขตเลือกตั้งใหม่ทั้ง 7 เขต โดยเฉพาะเขตเลือกตั้งในอำเภอเมืองสมุทรปราการ ซึ่งจะเห็นได้ว่าเขตเลือกตั้งที่ 3 ในการเลือกตั้งครั้งที่ผ่านมาถูกยุบ และมีการตั้งเขตเลือกตั้งใหม่ (เขตเลือกตั้งที่ 2) โดยแบ่งพื้นที่ตำบลแพรกษาใหม่และตำบลบางปูใหม่จากเขตเลือกตั้งที่ 1 ตำบลแพรกษาจากเขตเลือกตั้งที่ 2 ตำบลท้ายบ้านใหม่จากเขตเลือกตั้งที่ 3 และตำบลบางปูจากเขตเลือกตั้งที่ 5 มารวมเป็นเขตเลือกตั้งเดียวกัน นอกจากนั้น เขตเลือกตั้งที่ 2 ใน พ.ศ. 2554 มีการเปลี่ยนหมายเลขเขตเป็นเขตเลือกตั้งที่ 3
การแบ่งเขตเช่นนี้ทำให้พรรคเพื่อไทยเกิดข้อกังขาพรรคเพื่อไทย โดยมีการยื่นหนังสือต่อ กกต. แต่ก็ไม่มีผลอันใดเกิดขึ้น
แผนที่เขตเลือกตั้งจังหวัดสมุทรปราการ ในการเลือกตั้งทั่วไปปี พ.ศ. 2554
แผนที่เขตเลือกตั้งจังหวัดสมุทรปราการ ในการเลือกตั้งทั่วไปปี พ.ศ. 2562

**ผลการเลือกตั้งแบบแบ่งเขต**

**เขต 1**
เขตเลือกตั้งที่ 1 ประกอบด้วยอำเภอเมืองสมุทรปราการ (เฉพาะตำบลบางโปรง ตำบลบางด้วน ตำบลปากน้ำ ตำบลบางเมือง และตำบลท้ายบ้าน)

**เขต 2**
เขตเลือกตั้งที่ 2 ประกอบด้วยอำเภอเมืองสมุทรปราการ (เฉพาะตำบลท้ายบ้านใหม่ ตำบลแพรกษา ตำบลแพรกษาใหม่ ตำบลบางปูใหม่และตำบลบางปู)

**เขต 3**
เขตเลือกตั้งที่ 3 ประกอบด้วยอำเภอเมืองสมุทรปราการ (เฉพาะตำบลบางเมืองใหม่ ตำบลเทพารักษ์และตำบลสำโรงเหนือ)

**เขต 4**
เขตเลือกตั้งที่ 4 ประกอบด้วยอำเภอบางพลี (ยกเว้นตำบลหนองปรือและตำบลราชาเทวะ)
ทั้งนี้ ภายหลังที่ศาลรัฐธรรมนูญมีคำสั่งให้ยุบพรรคอนาคตใหม่ ผู้ได้รับเลือกตั้ง นายวุฒินันท์ บุญชู ได้ย้ายเข้าสังกัดพรรคก้าวไกลในวันที่ 8 มีนาคม พ.ศ. 2563 

**เขต 5**
เขตเลือกตั้งที่ 5 ประกอบด้วยอำเภอบางบ่อ อำเภอบางเสาธงและอำเภอบางพลี (เฉพาะตำบลหนองปรือและตำบลราชาเทวะ)

**เขต 6**
เขตเลือกตั้งที่ 6 ประกอบด้วยอำเภอพระประแดง (ยกเว้นตำบลบางจาก)

**เขต 7**
เขตเลือกตั้งที่ 7 ประกอบด้วยอำเภอพระสมุทรเจดีย์และอำเภอพระประแดง (เฉพาะตำบลบางจาก)

**ดูเพิ่ม**
 จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554- การเลือกตั้งสมาชิกสภาผู้แทนราษฎรจังหวัดสมุทรปราการ เขต 5 แทนตำแหน่งที่ว่าง พ.ศ. 2563- จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

**อ้างอิง**

**แหล่งข้อมูลอื่น**
  เว็บไซต์อย่างเป็นทางการของสำนักงานคณะกรรมการการเลือกตั้ง
สมุทรปราการ
หมวดหมู่:การเลือกตั้งในจังหวัดสมุทรปราการ
ซ็อนช็องนึง

พระราชสุสานซ็อนช็องนึง (선정릉) เป็นที่ฝังพระศพของกษัตริย์ราชวงศ์โชซ็อนสองพระองค์และพระมเหสีแห่งโชซ็อนหนึ่งพระองค์ หลุมฝังพระศพทางตะวันตกสุดเป็นของ พระเจ้าซ็องจง (1469–1494) กษัตริย์องค์ที่เก้าของ ราชวงศ์โชซ็อน พระนางคงฮเย พระมเหสีองค์แรกของพระองค์สิ้นพระชนม์เมื่อพระชนมายุ 18 ชันษาและถูกฝังอยู่ใกล้กับ มุนซาน ทางตอนเหนือของ กรุงโซล พระนางช็องฮย็อน พระมเหสีองค์ที่ 2 ของพระองค์ (貞顯王后, 1462–1530) จากตระกูลยุนถูกฝังที่นี่เพราะพระนางมีพระประสูติกาลพระราชโอรสองค์ที่ 2 ของกษัตริย์ (พระเจ้าชุงจง ในเวลาต่อมา) พระนางช็องฮย็อนมีพระชนมายุยืนยาวกว่าพระสวามีของพระนางถึง 35 ปีและถูกฝังอยู่ในหลุมฝังศพที่สวยงามทางทิศตะวันออกของพระสวามีของพระนาง หลุมพระศพของพระนางมีรั้วหินล้อมรอบไว้ในขณะที่หลุมพระศพสวามีของพระนางทางซ้ายมีกำแพงดิน รูปปั้นของขุนนางฝ่ายพลเรือนและฝ่ายทหารและม้าของพวกเขาตั้งอยู่ต่อหน้าหลุมพระศพ ทางทิศใต้ของพระราชสุสานเป็นศาลเจ้ารูปตัว T แบบเดียวกับที่พบได้ทั่วไปที่สุสานสมัยราชวงศ์โชซอน

**อ้างอิง**
หมวดหมู่:ราชวงศ์โชซ็อน
เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน

เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน (David Mountbatten, 3rd Marquess of Milford Haven) เกิดเมื่อวันที่ 12 พฤษภาคม ค.ศ. 1919 เป็นบุตรชายของ จอร์จ เมานต์แบ็ตเทน มาร์ควิสที่ 2 แห่งมิลฟอร์ด ฮาเวน กับ นาเด็จดา เมานต์แบ็ตเทน มาร์เชอนิสแห่งมิลฟอร์ด ฮาเวน เขาเป็นนัดดาใน เจ้าชายลูทวิชแห่งบัทเทินแบร์ค เขาสืบเชื้อสายมาจาก สมเด็จพระราชินีนาถวิกตอเรีย จึงมีสิทธิ์ในการสืบราชบัลลังก์อังกฤษ มารดาของเขาสืบเชื้อสายมาจาก จักรพรรดินีโคลัสที่ 1 แห่งรัสเซีย นอกจากนี้เขาถือเป็นทายาทสายตรงของ เยกาเจรีนามหาราชินี หลังจากบิดาของเขาถึงแก่กรรมลงเมื่อวันที่ 8 เมษายน ค.ศ. 1938 เขาดำรงบรรดาศักดิ์เป็น มาร์ควิสที่ 3 แห่งมิลฟอร์ด ฮาเวน
ครอบครัวของเขาเติบโตที่ บาร์กเชอร์ ครอบครัวของเขาเป็นพระสหายสนิทของ เจ้าชายฟิลิป ดยุกแห่งเอดินบะระ เขายังมรส่วนร่วมในงานพระราชพิธีบรมราชาภิเษกสมรสของ สมเด็จพระราชินีนาถเอลิซาเบธที่ 2 แห่งสหราชอาณาจักร และ เจ้าฟ้าชายฟิลิป ดยุกแห่งเอดินบะระ หลังสงครามโลกครั้งที่สอง เขได้รับ เครื่องราชอิสริยาภรณ์จักรวรรดิบริติช

**สมรส**
เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน สมรสครั้งแรกกับ โรแมนนี ไพรซ์ เมื่อวันที่ 4 กุมภาพันธ์ ค.ศ. 1950 ก่อนจะหย่ากันอีกใน 4 ปีต่อมา ไม่มีบุตรด้วยกัน ต่อมา เขาได้สมรสครั้งที่ 2 กับ เจนเน็ต เมอร์เซเดซ เมื่อวันที่ 17 พฤศจิกายน ค.ศ. 1960 มีบุตรชาย 2 คน
#จอร์จ เมานต์แบ็ตเทน มาร์ควิสที่ 4 แห่งมิลฟอร์ด ฮาเวน
#ลอร์ดไอวาร์ เมานต์แบ็ตเทน
เดวิด เมานต์แบ็ตเทน มาร์ควิสที่ 3 แห่งมิลฟอร์ด ฮาเวน เสียชีวิตลงเมื่อวันที่ 14 เมษายน ค.ศ. 1970 สิริอายุรวม 50 ปี บุตรชายคนโตของเขาสืบตำแหน่ง

**อ้างอิง**
 10422870
2513
หมวดหมู่:ตระกูลบัทเทินแบร์ค
หมวดหมู่:ขุนนางอังกฤษ
การวิเคราะห์พื้นฐาน

การวิเคราะห์พื้นฐาน (fundamental analysis) ในทางการบัญชีและการเงิน คือการวิเคราะห์สถานะงบการเงินทางธุรกิจ (ปกติวิเคราะห์สินทรัพย์ หนี้สิน และรายได้)  คู่แข่ง และตลาด นอกจากนั้นยังพิจารณาภาพรวมเศรษฐกิจและปัจจัยต่าง ๆ เช่น ราคา การผลิต รายได้ การจ้างงาน จีดีพี การเคหะ การผลิต และการจัดการ โดยมีหลักปฏิบัติพื้นฐานสองข้อ คือ การวิเคราะห์จากล่างขึ้นบน และวิเคราะห์จากบนลงล่าง คำเหล่านี้เพื่อแยกแยะจากการวิเคราะห์ประเภทอื่นของการวิเคราะห์การลงทุน เช่น  การวิเคราะห์เชิงปริมาณ (การเงิน) และ การวิเคราะห์ทางเทคนิค
การวิเคราะห์พื้นฐานวิเคราะห์จากข้อมูลในอดีตและปัจจุบัน แต่มีเป้าหมายในการพยากรณ์การเงิน โดยมีเป้าหมายดังนี้- ประเมินมูลค่าหุ้นและทำนายการเจริญเติบโตของราคา- วางแผนกระบวนการทางธุรกิจ- ประเมินผลการจัดการและตัดสินใจธุรกิจภายใน และ/หรือคำนวณความเสี่ยงด้านเครดิต- หามูลค่าที่แท้จริงของหุ้น

**ดูเพิ่ม**

**อ้างอิง**
หมวดหมู่:ตลาดแลกเปลี่ยนเงินตราต่างประเทศ
หมวดหมู่:การวิเคราะห์พื้นฐาน
คณะเสนาธิการใหญ่ (เยอรมนี)

334px
คณะเสนาธิการใหญ่ (Großer Generalstab) เป็นหน่วยบัญชาการสูงสุดของกองทัพหลวงปรัสเซีย และซึ่งต่อมาได้พัฒนาเป็นกองทัพบกจักรวรรดิเยอรมัน รับผิดชอบศึกษาและติดตามสถานการณ์สงครามอย่างต่อเนื่อง รวมถึงการร่างแผนการเคลื่อนกำลังพลหรือปฏิบัติการทางทหาร สถาบันนี้ดำรงอยู่อย่างไม่เป็นทางการตั้งแต่ปีค.ศ. 1806 และได้รับจัดตั้งเป็นองค์กรตามกฎหมายในปีค.ศ. 1814 การคัดเลือกบุคคลเข้ามาทำงานในสถาบันนี้จะพิจารณาจากฝีมือและประสบการณ์มากกว่าเส้นสายหรือฐานะ 
สถาบันนี้เป็นองค์กรราชการที่มีความเป็นอิสระจากภาคการเมืองอย่างถึงที่สุด อำนาจจัดการตนเองของสถาบันนี้ถูกบัญญัติเป็นข้อกฎหมายพร้อมกับการรวมชาติเยอรมันในปีค.ศ. 1871 ต่อมาเมื่อเยอรมนีพ่ายแพ้ในสงครามโลกครั้งที่หนึ่ง สถาบันนี้กลายเป็นแหล่งรวมตัวของพวกทหารเยอรมันสายเหยี่ยว สนธิสัญญาแวร์ซายซึ่งลงนามในวันที่ 28 มิถุนายน ค.ศ. 1919 กำหนดให้ยุบคณะเสนาธิการใหญ่และกรมบัญชาการทหารสูงสุด จอมพลฮินเดินบวร์คจึงลาออกในวันที่ 3 กรกฎาคม ค.ศ. 1919 และพลโทเกรอเนอร์ลาออกในวันที่ 15 กรกฎาคม ค.ศ. 1919

**รายชื่อผู้นำ**

**หัวหน้าคณะเสนาธิการใหญ่**
รายชื่อหัวหน้าคณะเสนาธิการใหญ่ (Chef des Großen Generalstabs)- จอมพล เฮ็ลมูท กราฟ ฟ็อน ม็อลท์เคอ – ตั้งแต่ 29 ตุลาคม 1857 ถึง 10 สิงหาคม 1888- พลเอกทหารม้า อัลเฟรท ฟอน วัลเดอร์เซ – ตั้งแต่ 10 สิงหาคม 1888 ถึง 7 กุมภาพันธ์ 1891- พลเอกทหารม้า อัลเฟรท ฟ็อน ชลีฟเฟิน – ตั้งแต่ 7 กัมยายน 1891 ถึง 1 มกราคม 1906- พลเอกอาวุโส เฮ็ลมูท โยฮันเนิส ลูทวิช ฟ็อน ม็อลท์เคอ  – ตั้งแต่ 1 มกราคม 1906 ถึง 14 กันยายน 1914- พลเอกทหารราบ เอริช ฟ็อน ฟัลเคินไฮน์ – ตั้งแต่ 14 กันยายน 1914 ถึง 29 สิงหาคม 1916- จอมพล เพาล์ ฟ็อน ฮินเดินบวร์ค – ตั้งแต่ 29 สิงหาคม 1916 ถึง 3 กรกฎาคม 1919- พลโท วิลเฮ็ล์ม เกรอเนอร์ – ตั้งแต่ 3 กรกฎาคม 1919 ถึง 7 กรกฎาคม 1919 (รักษาการ)- พลตรี ฮันส์ ฟ็อน เซคท์ – ตั้งแต่ 7 กรกฎาคม 1919 ถึง 15 กรกฎาคม 1919

**เจ้าพนักงานใหญ่ผู้บัญชาการยุทธภัณฑ์**
รายชื่อเจ้าพนักงานใหญ่ผู้บัญชาการยุทธภัณฑ์ (Erster Generalquartiermeister) เป็นรองจากหัวหน้าคณะเสนาธิการใหญ่- พลเอกทหารราบ เอริช ลูเดินดอร์ฟ – ตั้งแต่ 29 สิงหาคม 1916 ถึง 26 ตุลาคม 1918- พลโท วิลเฮ็ล์ม เกรอเนอร์ – ตั้งแต่ 30 ตุลาคม 1918 ถึง 15 กรกฎาคม 1919

**อ้างอิง**
หมวดหมู่:กองทัพหลวงปรัสเซีย
หมวดหมู่:กองทัพบกเยอรมัน (จักรวรรดิเยอรมัน)
หมวดหมู่:ประวัติศาสตร์การทหารของเยอรมนี
วิกิพีเดีย:Wikipedia Asian Month 2019/Participants

# กรุณาส่งบทความของคุณผ่านทาง เครื่องมือนี้ คลิกปุ่ม 'เข้าสู่ระบบ' ที่ด้านบนขวาและ OAuth จะดูแลส่วนที่เหลือ นอกจากนี้คุณยังสามารถเปลี่ยนภาษาอินเตอร์เฟซที่ด้านขวาบน
# เมื่อคุณส่งบทความ เครื่องมือจะเพิ่มแม่แบบบทความและทำเครื่องหมายเป็นต้องตรวจสอบโดยผู้จัดงาน คุณสามารถ ตรวจสอบความคืบหน้าของคุณโดยใช้เครื่องมือ ซึ่งรวมถึงหลายวิธีการยอมรับบทความที่คุณมี
# ผู้เข้าร่วมที่ประสบความสำเร็จ ที่ได้รับการยอมรับจาก 4 บทความ จะได้รับโปสการ์ดจากกิจกรรมนี้ และคุณจะได้รับโปสการ์ดพิเศษแบบอื่นหากคุณประสบความสำเร็จ โดยได้รับการยอมรับจาก 15 บทความ นอกจากนี้ ชาววิกิพีเดียที่สร้างบทความที่ได้รับการยอมรับสูงสุดจะได้รับการยกย่องให้เป็น "ทูตวิกิพีเดียแห่งเอเชีย" และจะได้รับประกาศนียบัตรลงนามรับรองรวมถึงโปสการ์ดเพิ่มเติม
# หากคุณมีปัญหาใด ๆ ในการเข้าถึงหรือการใช้เครื่องมือ คุณสามารถส่งบทความของคุณที่หน้านี้ต่อจากชื่อผู้ใช้ของคุณ
# หากคุณมีคำถามใด ๆ คุณสามารถดูที่หน้าคำถามและคำตอบของเรา หรือโพสต์ในหน้าคุยของกิจกรรมเดือนแห่งเอเชียนี้

**ผู้เข้าร่วม**
# User:Anonimeco: จักรวรรดิซิลูซิด, เดอะเกรตเกม, กบฏอินเดีย ค.ศ. 1857, แบกเตรีย, สงครามมิทริเดทีส, จักรวรรดิพาร์เธีย
# User:ZeroSixTwo: เหตุเครื่องบินของเจแปนแอร์ไลน์เฉียดกันที่อ่าวซูรูงะ พ.ศ. 2544, ฉางชุน, ซาโตมิ ซาโต, รถด่วนราชธานี, โคเรียนแอร์คาร์โก เที่ยวบินที่ 8509, จ๋าเจี้ยงเมี่ยน, โต้วป้านเจี้ยง, อากิระ ซูซูกิ, กับซะฮ์, ฟูโตชิ นิชิยะ, ซุนแด, อาอิ คายาโนะ, เออิจิ เนงิชิ, กาแฟอาหรับ, บริติชเอเชียแอร์เวย์, ออสเตรเลียเอเชียแอร์ไลน์, ซาโอริ ฮายามิ, ขรรคปุระ, สถาบันเทคโนโลยีแห่งอินเดีย, แมร์แยม มีร์ซอฆอนี, เกิ๋มฝา, เอกิเบ็ง, อิกาเมชิ
# User:Tvcccp: เชนมู, เมทัลเกียร์โซลิด, ลิซแอนด์เดอะบลูเบิร์ด, ยากูซ่า (ชุดวิดีโอเกม), บันไดนัมโคเอนเตอร์เทนเมนต์, โตเกียวซานาดู, โซลคาลิเบอร์, ฮัตสึเนะ มิกุ: โปรเจกต์ดีวาอาร์เคด, เวอร์ชัวไฟเตอร์ (วิดีโอเกม), ยากูซ่าคิวามิ, จัมป์ฟอร์ซ, ยากูซ่าคิวามิ 2, ฟิสต์ออฟเดอะนอร์ทสตาร์: ลอสต์แพระไดส์, ซอร์ดอาร์ตออนไลน์: ฮอลโลว์แฟรกเมนต์, แรสเคิลดาสน็อตดรีมออฟเดอะดรีมมิงเกิลส์, ฟิสต์ออฟเดอะนอร์ทสตาร์ (วิดีโอเกม พ.ศ. 2548), ยากูซ่า: เดตโซลล์, เธียต์ริธึมดราก้อนเควสต์, ดิไอดอลมาสเตอร์ 2, ดิไอดอลมาสเตอร์ แพลตตินัมสตาร์
# User:นคเรศ: ซีซีทีวี 17, วิทยุเสียงเกาหลี
# User:JMKTIN: ต็อกโบกี, ไก่ทอดเกาหลี
# User:Book9416: พ็อกเก็ตมอนสเตอร์ (อนิเมะปี 2562), โปเกมอน เดอะมูฟวี่ ตอน ความแค้นของมิวทู อีโวลูชัน, ชูโด ทาเคชิ, โฮปเวลล์โฮลดิงส์, โชงากูกัง เอเชีย, ยอดนักสืบพิคาชู
# User:Chainwit.: รูปปั้นโคมเตศวร, พระเจ้าภรตจักรพรรดิ, คุรุนานักชยันตี, สัญลักษณ์รูปีอินเดีย, ไผฟาง
# User:ZilentFyld: สวะยัมภูนาถ, พิพิธภัณฑ์สัตว์น้ำโอกินาวะชุราอุมิ, พืดหินปะการังอาโป, เนินเขาบูกิตติมาห์, Acer palmatum, Abies sibirica
# User:NELLA32:
# User:Sry85: เคร์มอนชอฮ์, หอดักลม, เชเลปลา, ขุลนา, ทะเลสาบอินดอจี
อะมีโบ

อะมีโบ (Amiibo, amībo) เป็นแพลตฟอร์มของเล่นต่อชีวิตของ นินเท็นโด ประกอบด้วยการสื่อสารสนามใกล้และโพรโทคอลการจัดเก็บข้อมูลเพื่อเชื่อมต่อของเล่นเข้ากับคอนโซลเกม วียู, นินเท็นโด 3DS และ นินเท็นโด สวิตช์ แพลตฟอร์มนี้เปิดตัวในเดือนพฤศจิกายน 2557 รูปของการอัปเดตซอฟต์แวร์ระบบและชุดเครื่องแบบที่ใช้ อะมีโบ เกมแรก ซูเปอร์สแมชบราเธอร์สฟอร์นินเท็นโด 3ดีเอส แอนด์วียู
หมวดหมู่:ผลิตภัณฑ์ที่เปิดตัวในปี พ.ศ. 2557
การคารวะแบบโรม

ไฟล์:Jacques-Louis David - Oath of the Horatii - Google Art Project.jpg|thumb|300px|จิตรกรรม คำสาบานของพี่น้องโอราตี โดยฌัก-หลุยส์ ดาวีด
ไฟล์:Le Serment du Jeu de paume.jpg|thumb|300px|จิตรกรรม คำปฏิญาณสนามเทนนิส โดยฌัก-หลุยส์ ดาวีด
การคารวะแบบโรม (saluto romano) กระทำได้โดยการยืดแขนจนสุดไปข้างหน้า คว่ำมือลงและนิ้วจรดตรง ในบางวัฒนธรรมแขนจะเอียงขึ้นเป็นมุมเล็กน้อย บ้างก็ตั้งแขนตรงขนานไปกับพื้นดิน ซึ่งในวัฒนธรรมร่วมสมัย คนส่วนจำนวนมากมองการคารวะแบบนี้เป็นสัญลักษณ์ของลัทธิฟาสซิสต์ซึ่งต่างรับรู้กันว่านำเอามาจากขนบธรรมเนียมสมัยกรุงโรมโบราณ อย่างไรก็ตาม เรื่องการคารวะแบบโรมนี้ไม่เคยถูกกล่าวถึงในงานเขียนของนักประวัติศาสตร์โรมันคนใดเลย แต่หลักฐานกลับปรากฏในงานประติมากรรมของโรมัน อาทิรูปสลัก เอากุสตุสแห่งปรีมาปอร์ตา เป็นต้น 
ในวัฒนธรรมโรมัน มือข้างขวาถูกใช้เพื่อแสดงถึงความซื่อสัตย์, มิตรภาพ และความภักดี ดั่งเช่นที่กิแกโรเคยระบุว่าอ็อกตาวิอุสได้กล่าวปฏิญาณตนต่อจูเลียส ซีซาร์พร้อมเหยียดมือขวาไปข้างหน้า
ราวปลายคริสต์ศตวรรษที่ 18 ตรงกับช่วงการปฏิวัติฝรั่งเศส ซึ่งเป็นยุคที่ลัทธิสาธารณนิยมและจักรวรรดินิยมกำลังเบ่งบาน จิตรกรฝรั่งเศสนามว่า ฌัก-หลุยส์ ดาวีด ได้นำเอาวัฒนธรรมโรมันหลายๆอย่างไปสะท้อนผ่านงานจิตรกรรมนีโอคลาสสิกของเขา จนในที่สุดเกิดเป็นวัฒนธรรมประชานิยมในช่วงปลายศตวรรษที่ 19 และต้นศตวรรษที่ 20 ในหลายประเทศยุโรปรวมถึงสหรัฐอเมริกา 
ไฟล์:Students pledging allegiance to the American flag with the Bellamy salute.jpg|300px|thumb|การคารวะแบบเบลลามีในสหรัฐ
ขบวนการฟาสซิสต์ในประเทศอิตาลีได้นำท่าคารวะนี้ไปเป็นสัญลักษณ์เคลื่อนไหว และหลังปีค.ศ. 1923 ก็กลายเป็นท่าคารวะของรัฐบาลฟาสซิสต์ ทั้งอิตาลี, เยอรมนี, ออสเตรีย และรัฐฟาสซิสต์อื่นๆ การที่ท่าทางนี้ถูกนำไปใช้โดยระบอบฟาสซิสต์ทำให้เกิดข้อถกเถียงขึ้นในสหรัฐว่าควรใช้ท่าทางนี้เป็นท่าเคารพธงชาติสหรัฐหรือไม่ ซึ่งในที่สุดรัฐสภาสหรัฐก็ได้ออกกฎหมายยกเลิกท่าคารวะแบบนี้ในปีค.ศ. 1942

**อ้างอิง**

**ดูเพิ่ม**
 การคารวะแบบเบลลามี- การคารวะแบบนาซี
หมวดหมู่:สัญลักษณ์ท่าทาง
หมวดหมู่:การคารวะ
หมวดหมู่:ท่าทางของมือ
หมวดหมู่:การทักทาย
เซนไฮเซอร์

เซนไฮเซอร์ (Sennheiser) เป็นบริษัทด้านโสตทัศนูปกรณ์ของประเทศเยอรมนี โดยมุ่งเน้นออกแบบและผลิตสินค้ากลุ่มไฮไฟ (hifi) ซึ่งรวมถึงไมโครโฟน, หูฟัง, อุปกรณ์โทรศัพท์, เครื่องฟังในอากาศยาน ตลอดจนโปรแกรมโสตทัศน์ทางคอมพิวเตอร์

**ประวัติ**
เซนไฮเซอร์ก่อตั้งในปีค.ศ. 1945 ไม่กี่สัปดาห์หลังสงครามโลกครั้งที่สองในยุโรปสิ้นสุด ผู้ก่อตั้งคือนายฟริทซ์ เซนไฮเซอร์ (Fritz Sennheiser) พร้อมเพื่อนวิศวกรอีกเจ็ดคนในมหาวิทยาลัยฮันโนเฟอร์ ทั้งแปดคนเป็นผู้ปฏิบัติงานของห้องแลปมหาวิทยาลัยที่ชื่อว่า ลาบอราทอรีอุมเว็นเนอบ็อสเทิล (Laboratorium Wennebostel) ซึ่งตั้งอยู่ในหมู่บ้านเว็นเนอบ็อสเทิล ห้องแลปนี้ถูกย้ายออกมาจากมหาวิทยาลัยในตัวเมืองเพื่อเลี่ยงภัยสงคราม
สินค้าแรกของบริษัทคือเครื่องวัดแรงดันไฟฟ้า (voltmeter) และต่อมาเริ่มผลิตไมโครโฟนในปีค.ศ. 1946 (ซึ่งก็คือรุ่น DM1) เมื่อบริษัทดำเนินกิจการไปราวสิบปีก็สามารถผลิตสินค้าได้หลายอย่าง ทั้งเครื่องมือทางธรณีฟิสิกส์, ไมโครโฟนลดเสียงรบกวน (คือรุ่น DM4), เครื่องแปลงไมโครโฟน, มิกเซอร์, และหูฟังแม่เหล็กขนาดกะทัดรัด บริษัทเปลี่ยนชื่อเป็น เซนไฮเซอร์เอเล็คทรอนิค (Sennheiser electronic) ในปีค.ศ. 1958
เดิมที เซนไฮเซอร์มีโรงงานหนึ่งแห่งนอกเยอรมนี คือที่ทูลลามอร์ในประเทศไอร์แลนด์ (ตั้งแต่ปี 1990) โดยนำเข้าชิ้นส่วนและอุปกรณ์หูฟังส่วนใหญ่จากประเทศในเอเชีย แต่ด้วยภาวะการแข่งขันด้านต้นทุน เซนไฮเซอร์จำยอมต้องย้ายสายการผลิตสินค้าติดตลาดจากประเทศเยอรมนีไปยังประเทศจีนแผ่นดินใหญ่ อย่างไรก็ตาม การผลิตในประเทศจีนพบปัญหามากทั้งความด้อยคุณภาพ, การขนส่ง, ตลอดจนถูกลอกเลียกแบบสินค้าโดยบริษัทคู่ค้า บริษัทจึงย้ายการผลิตในจีนกลับไปยังเยอรมนีในปีค.ศ. 1997 และตัดสินใจเปิดโรงงานเพิ่มที่อัลบูเคอร์คีในสหรัฐ (ตั้งแต่ปี 2000)

**อ้างอิง**
หมวดหมู่:บริษัทของเยอรมนี
หมวดหมู่:ตราสินค้าเยอรมัน
หมวดหมู่:ก่อตั้งในปี พ.ศ. 2488
หมวดหมู่:บริษัทอิเล็กทรอนิกส์ที่ก่อตั้งในปี พ.ศ. 2488
หมวดหมู่:ผู้ผลิตหูฟัง
ยุน ว็อน-โล

ยุน ว็อน-โล (윤원로, 1502? - 1547) ขุนนางคนสำคัญและเป็นแกนนำ ฝ่ายยุนเล็ก ในรัชสมัย พระเจ้าชุงจง กษัตริย์องค์ที่ 11 แห่ง ราชวงศ์โชซ็อน เป็นพระเชษฐาหรือพระอนุชาของ พระนางมุนจ็อง พระมเหสีองค์ที่ 3 ของพระเจ้าชุงจงและเป็นพี่ชายหรือน้องชายของ ยุน ว็อน-ฮย็อง อีกหนึ่งแกนนำคนสำคัญของฝ่ายยุนเล็ก
ใน ค.ศ. 1515 พระนางชังกย็อง พระมเหสีองค์ที่ 2 ของพระเจ้าชุงจงมีพระประสูติกาลพระราชโอรสให้กับพระเจ้าชุงจงคือ องค์ชายลีโฮ (ในเวลาต่อมาคือ พระเจ้าอินจง) และสิ้นพระชนม์หลังจากนั้นไม่นาน อีก 2 ปีต่อมาคือใน ค.ศ. 1517 พี่สาวหรือน้องสาวของเขาจึงได้ถวายตัวเป็นพระมเหสีองค์ที่ 3 ของพระเจ้าชุงจงพระนามว่าพระนางมุนจ็อง
ใน ค.ศ. 1534 เมื่อพระนางมุนจ็องมีพระประสูติกาลพระราชโอรสให้กับพระเจ้าชุงจงคือ องค์ชายลีฮวาน (ต่อมาคือ พระเจ้ามย็องจง) ขณะนั้นทั้ง ยุน ว็อน-โล และ ยุน ว็อน-ฮย็อง ได้เข้ารับราชการในราชสำนักทำให้มีการก่อตั้ง ฝ่ายยุนเล็ก ขึ้นมาเพื่อคานอำนาจกับ ฝ่ายยุนใหญ่ ที่ครองอำนาจอยู่ก่อนแล้วกล่าวคือ ฝ่ายยุนใหญ่ เป็นฝ่ายที่สนับสนุนองค์ชายรัชทายาทลีโฮนำโดย ยุนอิม พระมาตุลา (ลุง) ขององค์ชายรัชทายาทเพราะยุนอิมเป็นพระเชษฐาของพระนางชังกย็องพระมารดาขององค์ชายรัชทายาทขณะที่ ฝ่ายยุนเล็ก เป็นฝ่ายที่สนับสนุนองค์ชายลีฮวานซึ่งในเวลาต่อมาได้รับพระราชทานพระอิสริยยศเป็น องค์ชายคย็องว็อน
ใน ค.ศ. 1537 คิม อัน-โร ถูกจับและถูกประทานยาพิษในคดีทุจริตส่งผลให้ยุนอิมเป็นผู้นำฝ่ายยุนใหญ่แต่เพียงผู้เดียว
หลังจากฝ่ายยุนใหญ่หมดอำนาจใน ค.ศ. 1545 ส่งผลให้ฝ่ายยุนเล็กก้าวขึ้นมามีอำนาจในราชสำนัก ยุน ว็อน-ฮย็อง ซึ่งขณะนั้นเป็นอัครมหาเสนาบดีเกิดความหวาดระแวงในตัว ยุน ว็อน-โล ขึ้นมาทำให้ใน ค.ศ. 1547 ยุน ว็อน-โล ถูกจับและถูกประทานยาพิษในที่สุด
หมวดหมู่:ขุนนางเกาหลี
หมวดหมู่:ชาวโชซ็อน
โช ฮ็อน

โช ฮ็อน (조헌, 1544-1592) ขุนนางและผู้นำทางการทหารในเกาหลีในช่วงสงครามอิมจิน. เขาเชื่อว่าญี่ปุ่นภายใต้การนำของ โทโยโตมิ ฮิเดโยชิ เป็นภัยคุกคามต่อความปลอดภัยของเกาหลีแต่คำเตือนของเขาไม่ได้รับการเอาใจใส่. เมื่อสงครามเกิดขึ้นในปี ค.ศ. 1592 เขานำทหารอาสาต่อต้านผู้รุกรานชาวญี่ปุ่น. เขาถูกฆ่าตายในระหว่าง ยุทธการที่กึมซาน ครั้งที่ 2 ในปี ค.ศ. 1592

**อ้างอิง**
หมวดหมู่:ขุนนางเกาหลี
หมวดหมู่:ชาวโชซ็อน
พิสูจน์นิยามความรักด้วยหลักวิชาสายวิทย์

พิสูจน์นิยามความรักด้วยหลักวิชาสายวิทย์ (Rikei ga Koi ni Ochita no de Shōmei Shite Mita) เป็นการ์ตูนญี่ปุ่นแนวรักตลก เขียนเรื่องและวาดภาพโดย Alifred Yamamoto เผยแพร่ออนไลน์ผ่านเว็บไซต์ Comic Meteor ของสำนักพิมพ์ Flex Comix Comic Meteor ตั้งแต่ พ.ศ. 2559 และได้รับการตีพิมพ์เป็นหนังสือการ์ตูนรวมเล่มแล่ว 5 เล่ม ได้รับการดัดแปลงเป็นละครไลฟ์แอ็กชัน 4 ตอนออกอากาศตั้งแต่วันที่ 1 กันยายนถึงวันที่ 22 กันยายน พ.ศ. 2561 และได้รับการดัดแปลงเป็นภาพยนตร์เข้าฉายเมื่อวันที่ 1 กุมภาพันธ์ พ.ศ. 2562 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Zero-G ออกอากาศระหว่างเดือนมกราคมถึงมีนาคม พ.ศ. 2563 ฤดูกาลที่ 2 เริ่มออกอากาศในเดือนเมษายน พ.ศ. 2565
ในประเทศไทย พิสูจน์นิยามความรักด้วยหลักวิชาสายวิทย์ ได้รับลิขสิทธิ์หนังสือการ์ตูนโดยสำนักพิมพ์รักพิมพ์

**ตัวละคร**
Yukimura Shinya
Voiced by|ยูมะ อูจิดะ
Himuro Ayano
Voiced by|โซระ อามามิยะ
Kanade Kotonoha
Voiced by|นัตสึโกะ ฮาระ
Ibarada Ena
Voiced by|นิจิกะ โอโมริ
Inukai Kosuke
Voiced by|จุง ฟุกุชิมะ
池田教授
Voiced by|เรียวตาโร โอกิอายุ
Rikekuma
Voiced by|โมโมะ อาซากุระ

**รูปแบบต่าง ๆ**

**หนังสือการ์ตูน**

**ละครโทรทัศน์**
ละครไลฟ์แอ็กชัน 4 ตอนดัดแปลงจากหนังสือการ์ตูนออกอากาศตั้งแต่วันที่ 1 กันยายนถึงวันที่ 22 กันยายน พ.ศ. 2561 ละครกำกับโดยมาซัตสึงุ อาซาฮิ

**ภาพยนตร์ไลฟ์แอ็กชัน**
ภาพยนตร์ไลฟ์แอ็กชันดัดแปลงจากหนังสือการ์ตูนเข้าฉายเมื่อวันที่ 1 กุมภาพันธ์ พ.ศ. 2562 ภาพยนตร์กำกับโดยมาซัตสึงุ อาซาฮิและโทชิฮิโระ ซาโตะ

**อนิเมะ**
มีการประกาศดัดแปลงเรื่องพิสูจน์นิยามความรักด้วยหลักวิชาสายวิทย์ในวันที่ 8 มกราคม พ.ศ. 2562 อนิเมะผลิตโดยสตูดิโอ Zero-G กำกับโดยโทรุ คิตาฮาระ โดยมีรินโทาโรและมิจิโกะ โยโกเตะเป็นผู้เขียนบท ยูสุเกะ อิโซอุจิเป็นผู้ออกแบบตัวละคร ฮิซาคุนิ, โชอิจิโระ ฮิราตะ, คาโอรุ อตสึกะ, ชูเฮ ทากาฮาชิ, ทาคูมะ โชงิ และยูโกะ ทากาฮาชิรับผิดชอบดนตรีประกอบ อนิเมะเริ่มออกอากาศเมื่อวันที่ 10 มกราคม พ.ศ. 2563 ทางสถานีโทรทัศน์  Tokyo MX, BS11, RNC, GTV, GYT, MBS, และ CTC  โซระ อามามิยะร้องเพลงเปิดของอนิเมะชื่อเพลงว่า "PARADOX" ส่วนอากิระ นานาโวะร้องเพลงปิดชื่อเพลงว่า "Turing Love feat. Sou".

**ผลตอบรับ**
หนังสือการ์ตูนทำยอดจำหน่ายได้มากกว่า 600,000 เล่ม

**อ้างอิง**

**แหล่งข้อมูลอื่น**
  เว็บไซต์ทางการของหนังสือการ์ตูน -  เว็บไซต์ทางการของไลฟ์แอ็กชัน date=2021-01-21  -  เว็บไซต์ทางการของอนิเมะ - 22311
หมวดหมู่:มังงะที่ตีพิมพ์ในปี พ.ศ. 2559
หมวดหมู่:อนิเมะที่ออกฉายในปี พ.ศ. 2563
หมวดหมู่:อนิเมะที่ออกฉายในปี พ.ศ. 2565
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:ซีโร-จี
หมวดหมู่:รักพิมพ์
หมวดหมู่:มังงะที่ได้รับการดัดแปลงเป็นภาพยนตร์
สำนักงานกองทุนน้ำมันเชื้อเพลิง

สำนักงานกองทุนน้ำมันเชื้อเพลิง (Oil Fuel Fund Office) หน่วยงานของรัฐที่เป็นนิติบุคคลและอยู่ภายใต้การกำกับดูแลของ รัฐมนตรีว่าการกระทรวงพลังงาน

**ประวัติ**
สำนักงานกองทุนน้ำมันเชื้อเพลิงก่อตั้งขึ้นเมื่อวันอังคารที่ 24 กันยายน พ.ศ. 2562 ตามมาตรา 18 แห่ง พระราชบัญญัติกองทุนน้ำมันเชื้อเพลิง พ.ศ. ๒๕๖๒  แทนที่ สถาบันบริหารกองทุนพลังงาน (องค์การมหาชน) ที่ถูกยุบไป  โดยมีผู้อำนวยการสำนักงานกองทุนน้ำมันเชื้อเพลิงเป็นผู้บังคับบัญชาสูงสุด

**หน้าที่และอำนาจ**
สำนักงานกองทุนน้ำมันเชื้อเพลิงมีหน้าที่และอำนาจตามมาตรา ๑๙ ดังต่อไปนี้
(๑) รับผิดชอบงานธุรการของคณะกรรมการและคณะอนุกรรมการ 
(๒) จัดทำแผนรองรับวิกฤตการณ์ด้านน้ำมันเชื้อเพลิงและแผนยุทธศาสตร์กองทุนน้ำมันเชื้อเพลิง รวมทั้งรายงานผลการประเมินการปฏิบัติงานและการเสนอแนะมาตรการแก้ไขปัญหาอุุปสรรคการปฏิบัติการตามแผนดังกล่าวเสนอต่อคณะกรรมการ
(๓) กู้ยืมเงินตามมาตรา  ๒๖
(๔) เสนอแผนการเงินและงบประมาณประจำปีต่อคณะกรรมการ
(๕) จัดทำรายงานประจำปีและความเห็นเกี่ยวกับปัญหาและอุปสรรคในการดำเนินงานด้านต่าง ๆ ของสำนักงาน รวมทั้งรายงานการเงินและบัญชี เสนอต่อคณะกรรมการ
(๖) ถือกรรมสิทธิ์ มีสิทธิครอบครอง และมีทรัพย์สินใด ๆ
(๗) ก่อตั้งสิทธิหรือทำนิติกรรมเกี่ยวกับทรัพย์สิน
(๘) ดำเนินคดีทางแพ่ง ทางอาญา และทางปกครอง ที่เกี่ยวกับการดำเนินงานของกองทุนหรือการบริหารกองทุนและกิจการอื่นที่เกี่ยวกับหรือเกี่ยวเนื่องกับการจัดการกิจการของกองทุน
(๙) ปฏิบัติการตามที่คณะรัฐมนตรี รัฐมนตรี คณะกรรมการนโยบายพลังงานแห่งชาติ หรือคณะกรรมการมอบหมาย
(๑๐) ปฏิบัติการอื่นใดที่กฎหมายกำหนดให้เป็นหน้าที่ของสำนักงาน

**คณะกรรมการบริหารกองทุนน้ำมันเชื้อเพลิง**
ตามมาตรา ๙ ของพระราชบัญญัติกำหนดให้มีคณะกรรมการคณะหนึ่งเรียกว่า "คณะกรรมการบริหารกองทุนน้ำมันเชื้อเพลิง" ประกอบด้วย
(๑) รัฐมนตรีว่าการกระทรวงพลังงาน เป็นประธานกรรมการ
(๒) ปลัดกระทรวงพลังงาน เป็นรองประธานกรรมการ
(๓) กรรมการโดยตำแหน่ง ได้แก่- ปลัดกระทรวงการคลัง- ปลัดกระทรวงคมนาคม- ปลัดกระทรวงอุตสาหกรรม- เลขาธิการคณะกรรมการกฤษฎีกา- อธิบดีกรมการค้าภายใน- อธิบดีกรมธุรกิจพลังงาน- อธิบดีกรมบัญชีกลาง- ผู้อำนวยการสำนักงานนโยบายและแผนพลังงาน
(๔) กรรมการผู้ทรงคุณวุฒิ จำนวนสี่คน ซึ่งคณะรัฐมนตรีแต่งตั้งจากผู้มีความรู้ ความเชี่ยวชาญ และประสบการณ์ในด้านการเงินและด้านธุรกิจน้ำมันเชื้อเพลิง อย่างน้อยด้านละหนึ่งคน หรือด้านอื่นที่เกี่ยวข้องและเป็นประโยชน์ต่อการดำเนินงานของกองทุน
ให้ผู้อำนวยการเป็นกรรมการและเลขานุการ และให้ผู้อำนวยการแต่งตั้งเจ้าหน้าที่สำนักงานเป็นผู้ช่วยเลขานุการ
การแต่งตั้งกรรมการผู้ทรงคุณวุฒิตาม (๔) ให้ดำเนินการสรรหาตามหลักเกณฑ์ วิธีการ และเงื่อนไขที่คณะกรรมการกำหนด

**อ้างอิง**
หมวดหมู่:กระทรวงพลังงาน (ประเทศไทย)
หมวดหมู่:องค์การที่ก่อตั้งในปี พ.ศ. 2562
ยอดนักสืบจิ๋วโคนัน: วันสบาย ๆ ของซีโร่

ยอดนักสืบจิ๋วโคนัน: วันสบาย ๆ ของซีโร่ () เป็นซีรีส์มังงะญี่ปุ่น เขียนเรื่องและวาดภาพโดยทากาฮิโระ อาไร เป็นเป็นมังงะภาคแยกของซีรีส์มังงะยอดนักสืบจิ๋วโคนันของโกโช อาโอยามะ ซึ่งอาโอยามะได้ร่วมดูแลเนื้อเรื่อง เรื่องราวของมังงะเน้นที่ตัวละครอามุโร่ โทรุ เริ่มตีพิมพ์ในนิตยสาร โชเน็งซันเดย์รายสัปดาห์ของสำนักพิมพ์โชงากูกังเมื่อเดือนพฤษภาคม พ.ศ. 2561 มังงะมีลิขสิทธิ์ในประเทศไทยโดยสำนักพิมพ์วิบูลย์กิจ ได้รับการดัดแปลงเป็นซีรีส์อนิเมะโทรทัศน์โดยสตูดิโอทีเอ็มเอสเอ็นเตอร์เทนเมนต์ ออกอากาศตั้งแต่เดือนเมษายนถึงพฤษภาคมพ.ศ. 2565
อาไรยังเขียนมังงะภาคแยกของยอดนักสืบจิ๋วโคนันอีกเรื่องในนิตยสารโชเน็งซันเดย์รายสัปดาห์ ชื่อเรื่องว่า ยอดนักสืบจิ๋วโคนัน: ห้าพยัคฆ์นักเรียนตํารวจ ระหว่างเดือนตุลาคม พ.ศ. 2562 ถึงพฤศจิกายน พ.ศ. 2563

**ตัวละคร**
 อามุโร่ โทรุ (Amuro Tōru) เจ้าหน้าที่สันติบาลวัย 29 ปี ที่แฝงตัวไปในองค์กรชุดดำด้วยโค้ดเนมว่าเบอร์เบิ้น (Bābon) เขาใช้เวลาส่วนใหญ่ทำงานอยู่ในร้านปัวโรต์ใต้สำนักงานนักสืบโมริ เขาเลี้ยงหมาตัวหนึ่งชื่อฮาโร- เอโนโมโตะ อาซึสะ (Enomoto Azusa) บริกรหญิงวัย 23 ปี ทำงานประจำที่ร้านปัวโรต์ เธอมีหน้าตาสะสวยถือเป็นหน้าเป็นตาของร้าน มีพี่ชายคนหนึ่งชื่อเอโนโมโตะ สึงิฮิโตะ ทำงานอยู่บริษัทค้าหลักทรัพย์ในคานางาวะ เธอเลี้ยงแมวสามสีตัวหนึ่งชื่อไทอิ- คาซามิ ยูยะ (Kasami Yuya) เจ้าหน้าที่สันติบาลวัย 30 ปี เป็นลูกน้องคนสนิทที่เปรียบดั่งมือขวาของอามุโร่ โทรุ คาซามิมีตำแหน่งเป็นรองสารวัตร- คุริยามะ มิโดริ (Kuriyama Midori) เลขานุการิณีประจำสำนักงานทนายความของคิซากิ เอริ- อากาอิ ชูอิจิ (Akai Shūichi) เจ้าหน้าที่เอฟบีไอ เคยแฝงตัวเข้าไปในองค์กรชุดดำเช่นเดียวกับอามุโร่ มีโค้ดเนมว่า ราย หรือ ไรย์ (Rai)- อังเดร คาเมล (Andore Kyameru) เจ้าหน้าที่เอฟบีไอรูปร่างใหญ่วัย 27 ปี

**สื่อ**

**มังงะ**
ยอดนักสืบจิ๋วโคนัน: วันสบาย ๆ ของซีโร่ เขียนเรื่องและวาดภาพโดยทากาฮิโระ ตรวจสอบเนื้อเรื่องโดยโกโช อาโอยามะ เริ่มตีพิมพ์ในนิตยสาร โชเน็งซันเดย์รายสัปดาห์ ฉบับที่ 24 ซึ่งตีพิมพ์ในวันที่ 9 พฤษภาคม พ.ศ. 2561 ตอนใหม่ของการ์ตูนตีพิมพ์เฉพาะเมื่อการ์ตูน ยอดนักสืบจิ๋วโคนัน ภาคหลักงดตีพิมพ์ การ์ตูน ยอดนักสืบจิ๋วโคนัน: วันสบาย ๆ ของซีโร่ ถึงตอนจบในนิตสาร โชเน็งซันเดย์รายสัปดาห์ ฉบับที่ 43 เมื่อวันที่ 25 กันยายน พ.ศ. 2562

**ตอน**

**อนิเมะ**

**ตอน**

**หมายเหตุ**

**อ้างอิง**

**แหล่งข้อมูลอื่น**
  ยอดนักสืบจิ๋วโคนัน: วันสบาย ๆ ของซีโร่ ที่ WebSunday 
หมวดหมู่:ยอดนักสืบจิ๋วโคนัน
หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2565
หมวดหมู่:อนิเมะโอเอ็นเอในปี พ.ศ. 2565
หมวดหมู่:การ์ตูนญี่ปุ่นแนวโชเน็ง
หมวดหมู่:หนังสือการ์ตูนภาคแยก
หมวดหมู่:ตอนของยอดนักสืบจิ๋วโคนัน (แอนิเมชัน)
หมวดหมู่:วิบูลย์กิจ
กองทัพออสเตรีย-ฮังการี

ไฟล์:Mapa_c.k._garnizonow_(Landwehra)_1898.jpg|right|thumb|305x305px|เขตทหารทั้งสิบหกของออสเตรีย-ฮังการีในปี ค.ศ. 1898 (ในภาษาเยอรมัน)
alt=
ไฟล์:Imperial_Coat_of_Arms_of_the_Empire_of_Austria.svg|right|thumb|185x185px|ตราอาร์มของราชวงศ์ฮาพส์บวร์ค
ไฟล์:Cross-Pattee-Heraldry.svg|right|thumb|150x150px|กางเขนแพตตี
ธงเรือพาณิชย์และกองทัพเรือ:ปี ค.ศ. 1786 (1869)– ค.ศ. 1918
กองทัพออสเตรีย-ฮังการี (Bewaffnete Macht หรือ Wehrmacht) หรือ กองทัพจักรวรรดิและราชวงศ์ เป็นกองทัพของจักรวรรดิออสเตรีย-ฮังการี มันประกอบไปด้วยสามเหล่าทัพ: กองทัพบก(Landstreitkräfte), กองทัพเรือ(Kriegsmarine) และกองทัพการบิน(Luftfahrtruppen) กองทัพบกนั้นจะประกอบไปด้วยสามกองกำลังหลัก ได้แก่ กองทัพบกทั่วไป(Gemeinsame Armee), ลันด์เวร์แห่งจักรวรรดิและราชวงศ์(kaiserlich-königliche Landwehr) และฮอนเวดแห่งราชวงศ์ฮังการี(königlich ungarische Landwehr)
ผู้บัญชาการสูงสุดของกองทัพนี้คือจักรพรรดิ-กษัตริย์ ผู้นำระดับมืออาชีพคือหัวหน้านายพลเสนาธิการและหัวหน้าร่วมกระทรวงกิจการทหารเป็นรัฐมนตรีว่าการกระทรวงสงคราม
กองทัพนี้ทำหน้าที่เป็นหนึ่งในแกนหลักของสถาบันโดยรวมของจักรวรรดิและเป็นเครื่องมือหลักในการป้องกันประเทศเช่นเดียวกับการวางแผนแผ่ขยายอำนาจนอกประเทศ(power projection) ประวัติความเป็นมาของกองทัพออสเตรีย-ฮังการี เริ่มต้นขึ้นเมื่อราชวงศ์ฮาพส์บวร์คได้ก่อตั้งขึ้นมาตั้งแต่บรรพบุรษปกครองแผ่นดินออสเตรียในศตวรรษที่ 13 และยืดยาวไปจนถึงราชวงศ์ฮาพส์บวร์คล่มสลายที่สงครามโลกครั้งที่หนึ่งได้ยุติลง ในสมัยนั้นซึ่งเป็นช่วงเวลาที่กองทัพของพวกเขาอยู่ในหมู่ที่ใหญ่ที่สุดและสำคัญที่สุดในยุโรป แม้ว่าจะไม่ทรงพลังเท่ากับบางรุ่นที่ทันสมัย ขนาดของกองทัพออสเตรีย-ฮังการี ทรัพยากร องค์กร เทคโนโลยี การฝึกซ้อมเป็นหนึ่งในปัจจัยหลักที่กำหนดสถานะเป็น"มหาอำนาจ"ต่อจักรวรรดิจากศตวรรษที่ 19 และต้นศตวรรษที่ 20

หมวดหมู่:จักรวรรดิออสเตรีย-ฮังการี
หมวดหมู่:ประวัติศาสตร์การทหารของออสเตรีย-ฮังการี
ออสเตรีย-ฮังการี
คาร์บอนไดออกไซด์สมมูล

คาร์บอนไดออกไซด์สมมูล (carbon dioxide equivalent; ย่อ: CDE) และเทียบเท่าคาร์บอนไดออกไซด์ (equivalent carbon dioxide; CO2e(q)) เป็นการวัดสองอย่างที่ต่างกันแต่สัมพันธ์กันสำหรับใช้อธิบายว่าแก๊สเรือนกระจกชนิดและปริมาณหนึ่ง ๆ มีผลต่อภาวะโลกร้อนมากน้อยเท่าใด โดยใช้ปริมาณหรือความเข้มข้นสมมูลเชิงฟังก์ชันกับคาร์บอนไดออกไซด์เป็นค่าอ้างอิง
หมวดหมู่:คาร์บอนไดออกไซด์
หมวดหมู่:ภาวะโลกร้อน
แม่แบบ:เจ็ดสิ่งมหัศจรรย์ของโลกยุคโบราณ

หมวดหมู่:กล่องนำทางประวัติศาสตร์และเหตุการณ์
หมวดหมู่:กล่องนำทางสถาปัตยกรรม
ไอนูว์ไอเลิฟด์ยู

ไอนูว์ไอเลิฟด์ยู (I Knew I Loved You) เป็นเพลงของแซวิจการ์เดน ศิลปินป็อปดูโอจากออสเตรเลีย เป็นซิงเกิลที่สองจากอัลบั้ม แอฟเฟอร์เมชัน ซึ่งเป็นสตูดิโออัลบั้มที่สองของพวกเขา เพลงนี้ขึ้นถึงอันดับหนึ่งบนชาร์ตเพลงบิลบอร์ดฮอต 100 กลายเป็นวงที่ได้ที่หนึ่งสองครั้งในสหรัฐ ต่อจากเพลง "ทรูลีแมดลีดีปลี" เป็นเพลงสุดท้ายของศิลปินชาวออสเตรเลียที่ขึ้นไปถึงจุดสูงสุดบนชาร์ตเพลงบิลบอร์ดฮอต 100 มานานกว่าสิบสองปี จนกระทั่งก็อตเยขึ้นสู่อันดับหนึ่งด้วยซิงเกิลของเขา "ซัมบอดีแดตไอยูสด์ทูโนว์" (ร้องร่วมกับคิมบรา) ในปี 2012

**ความสำเร็จ**
เพลงนี้ประสบความสำเร็จอย่างมากในสหรัฐ อยู่บนชาร์ตสูงสุดของบิลบอร์ดฮอต 100สี่สัปดาห์ และ 124 สัปดาห์บนชาร์ตฮอตอะดัลต์คอนเทมโปรารีแทรกส์ ทำลายสถิติ 123 สัปดาห์ของอีกเพลง "ทรูลีแมดลีดีปลี" (ซึ่งในแง่ของยอดขายและระยะเวลาในชาร์ตยังคงเป็นเพลงผู้ใหญ่ร่วมสมัยอันดับหนึ่งตลอดกาล) อยู่ในอันดับที่ 21 ของชาร์ตตลอดกาลเพลงผู้ใหญ่ร่วมสมัย ทั้งยังได้รับการรับรองในระดับแพลตินัมจากไออาร์เอเอ และกลายเป็นเพลงที่มีผู้ฟังมากที่สุดในคลื่นวิทยุของสหรัฐในปี 2000

**อ้างอิง**

**แหล่งข้อมูลอื่น**
 i-knew-i-loved-you
หมวดหมู่:ซิงเกิลในปี พ.ศ. 2542
หมวดหมู่:เพลงในปี พ.ศ. 2542
หมวดหมู่:ซิงเกิลอันดับ 1 ในบิลบอร์ดฮอต 100
หมวดหมู่:ซิงเกิลในสังกัดโคลัมเบียเรเคิดส์
หมวดหมู่:เพลงป็อปบัลลาด
อวี๋ปิน

อวี๋ปิน (หยูปิน) (于斌 พินอิน:Bin; Paul Yu Pin) เกิดวันที่ 3 เดือน กรกฎาคม พ.ศ. 2534 เป็นนักร้อง นักแสดง และเป็นหนึ่งในสมาชิกวง M4M เกิดที่ฮ่องกง และในปี 2019 อวี๋ปิน เป็นที่รู้จักมากขึ้นในบท เวินหนิง หรือขุนพลผี จากละครโทรทัศน์ออนไลน์ เรื่อง ปรมาจารย์ลัทธิมาร (The Untamed)

**ประวัติ**
ในปี 2009 อวี๋ปินได้อัดคลิปวิดีโอเต้นกับเพื่อนๆลงในอินเทอร์เน็ต และได้ถูกบริษัท SS-Media ทาบทามและเซ็นต์สัญญา  ภายใต้การจัดการของบริษัท เขาและจู่จ้าวเฟิง , หลัวหยูเชิง, ฟางอี้หลุน ได้เดบิวต์ในชื่อวง M4M พวกเขาเข้าฝึกแบบลับๆที่เกาหลีเป็นเวลา 1460 วัน และได้เปิดตัวครั้งแรก เมื่อวันที่ 22 เดือน กุมภาพันธ์ พ.ศ. 2013 และได้โปรโมตภาพที่ประเทศเกาหลีและประเทศจีน วันที่ 13 เดือน มีนาคม วงM4M ได้ขึ้นแสดงที่เกาหลีในเพลง "Sadness" พร้อม MV เพลง วันที่ 26 เดือน มีนาคม ได้ขึ้นแสดงอย่างเป็นทางการครั้งแรกที่ปักกิ่ง วันที่ 22  เดือน พฤษภาคม บริษัทได้ปล่อยอัลบั้มแรกออกมาในชื่ออัลบั้ม "Mystery Formula" มีทั้งหมด 5 เพลง วันที่  17 เดือน มิถุนายน บริษัทได้ปล่อย MV เพลง "Sadness" วันที่ 3เดือน กรกฎาคม วง M4M ได้ปล่อยคลิปบันทึกบรรยากาศการทำอัลบั้มออกมา วันที่ 21 เดือน กรกฎาคม รับเชิญไปให้ไปร่วมบันทึกรายการทีวี China Big Love Concert ของช่องเสฉวน  วันที่ 28 เดือน กรกฎาคม ได้รับเชิญให้ไปร่วมบันทึกเทปช่องอันฮุยที่ปักกิ่งในการประกาศผลรางวัลเอเซียไอดอล 2013 และได้รับรางวัลศิลปินกลุ่มวัยรุ่นมาแรงจากอัลบั้ม Mystery Formula วันที่  9 เดือนธันวาคม ได้รับเซิญไปรายการ "Spring Festival Gala" วันที่ 3 เดือน มีนาคม 2014 เขาได้เป็นดีเจร่วมกับหลัวหยูเชิง หนึ่งในสมาชิกวง M4M ในรายการถ่ายทอดสด Talking Stars M4M show time ปี 2018 เดือน มกราคม เขาได้เข้าร่วมรายการ Idol Producer in Chain 
วันที่ 27 เดือนมิถุนายน 2019 ได้ร่วมแสดงหนังเรื่อง ปรมาจารย์ลัทธิมาร (The Untamed) ผ่านช่อง WeTV โดยรับบทเป็น เวินหนิง (ขุนพลผี) 















ความสำเร็จของซีรีส์หลักนำไปสู่การสร้างภาพยนตร์ภาคแยกในชื่อเรื่อง ปรมาจารย์ลัทธิมาร The Living Dead (Chinese: 陈情令之生魂) นำแสดงโดย อวี๋ปิน ออกอากาศทาง iQIYI ในประเทศจีน

**ผลงานเพลง**

**ผลงานละคร**
2021                                                   เสี่ยวชุุุุนซือ

**วาไรตี้โชว์ == 


**รางวัล**

**แหล่งข้อมูลอื่น**
  Weibo อย่างเป็นทางการของอวี๋ปิน-  Instagram อย่างเป็นทางการของอวี๋ปิน

**อ้างอิง**
หมวดหมู่:นักร้องเพลงภาษาจีนกลาง
หมวดหมู่:นักแสดงละครโทรทัศน์ชาวจีน
หมวดหมู่:นักแสดงชายชาวจีน
แคว้นอายากูโช

อายากูโช (Ayacucho) เป็นแคว้นหนึ่งของประเทศเปรู ตั้งอยู่ทางภาคกลางตอนล่างของประเทศ เมืองหลักคืออายากูโช ภูมิภาคนี้เป็นหนึ่งในแคว้นที่ได้รับผลกระทบรุนแรงที่สุดจากการก่อการร้ายในคริสต์ทศวรรษ 1980 ระหว่างสงครามกองโจรที่ขบวนการเซนเดโรลูมิโนโซเป็นผู้ก่อ สงครามนั้นเป็นที่รู้จักในชื่อความขัดแย้งภายในเปรู
เมื่อวันที่ 30 ตุลาคม ค.ศ. 2005 มีการจัดการลงประชามติเพื่อตัดสินว่าแคว้นอายากูโชจะรวมกับแคว้นอิกาและอวงกาเบลิกาเพื่อจัดตั้งแคว้นอิกา-อายากูโช-อวงกาเบลิกาหรือไม่ เป็นส่วนหนึ่งของกระบวนการกระจายอำนาจในเปรู ร่างกฎหมายนั้นตกไปและอายากูโชก็ยังคงเป็นแคว้นเอกเทศจนถึงปัจจุบัน
อายากูโช
การเลือกตั้งสมาชิกสภาผู้แทนราษฎรจังหวัดนครปฐม เขต 5 แทนตำแหน่งที่ว่าง พ.ศ. 2562

การเลือกตั้งสมาชิกสภาผู้แทนราษฎรจังหวัดนครปฐม เขต 5 แทนตำแหน่งที่ว่าง พ.ศ. 2562 เป็นการเลือกตั้งสมาชิกสภาผู้แทนราษฎรจังหวัดนครปฐม แทนที่นางจุมพิตา จันทรขจร ที่ได้ลาออกโดยให้เหตุผลเรื่องปัญหาสุขภาพ โดยกำหนดวันเลือกตั้งในวันที่ 23 ตุลาคม พ.ศ. 2562

**ที่มา**
ในวันที่ 10 กันยายน พ.ศ. 2562 ฝ่ายกฎหมาย พรรคอนาคตใหม่ ได้เดินทางไปที่สำนักเลขาธิการสภาผู้แทนราษฎร เพื่อยื่นหนังสือลาออกของนางจุมพิตา จันทรขจร สมาชิกสภาผู้แทนราษฎร พรรคอนาคตใหม่ เขต 5 จังหวัดนครปฐม ซึ่งมีปัญหาสุขภาพจากการประสบอุบัติเหตุจนไม่สามารถปฏิบัติหน้าที่ได้ 

**ผู้สมัคร**
คณะกรรมการการเลือกตั้ง ได้มติกำหนดวันรับสมัครคือวันที่ 30 กันยายน – 4 ตุลาคม พ.ศ. 2562 และกำหนดวันเลือกตั้งคือวันที่ 23 ตุลาคม พ.ศ. 2562 เนื่องจากเป็นวันที่สามารถจัดการเลือกตั้งได้ภายใน 45 วัน นับแต่วันที่ตำแหน่งว่างลงตามที่รัฐธรรมนูญกำหนด

**ผลการเลือกตั้ง**

**อ้างอิง**
นครปฐม พ.ศ. 2562
น
หมวดหมู่:การเลือกตั้งในจังหวัดนครปฐม
หมวดหมู่:อำเภอสามพราน
การเลือกตรวจคัดกรองความปลอดภัยขั้นที่สอง

บัตรโดยสารของคนที่ถูกเลือกให้ผ่านมาตรการ SSSS
การเลือกตรวจคัดกรองความปลอดภัยขั้นที่สอง (Secondary Security Screening Selection) หรือย่อว่า SSSS คือมาตรการรักษาความปลอดภัยของท่าอากาศยานในสหรัฐซึ่งมีการเลือกผู้โดยสารเพื่อตรวจค้นเพิ่มเติมโดยละเอียด ผู้โดยสารกลุ่มนี้มีทั้งผู้อยู่ในบัญชีต้องสงสัยของทางการสหรัฐ หรืออาจถูกสุ่มเลือกโดยระบบโดยไม่เกี่ยงสัญชาติและชั้นโดยสาร ทั้งยังมีกฎระเบียบซึ่งกำหนดให้ผู้โดยสารซึ่งเดินทางจากบางประเทศต้องเข้ารับการตรวจค้นนี้ โดยเฉพาะผู้เดินทางเข้าสหรัฐจากบางประเทศในตะวันออกกลาง ผู้โดยสารที่ต้องเข้ารับการตรวจค้นนี้จะถูกระบุอักษร SSSS บนบัตรโดยสารอย่างชัดเจน
มาตรการนี้กำหนดขึ้นในสมัยประธานาธิบดีจอร์จ ดับเบิลยู. บุช องค์การความปลอดภัยคมนาคมของสหรัฐ (TSA) เคยระบุว่า มีผู้อยู่ในบัญชีต้องสงสัยนับหมื่นรายและทั้งหมดเป็นความลับ กลุ่มสิทธิพลเรือนเคยออกมาประท้วงว่ามาตรการดังกล่าวคุกคามสิทธิส่วนบุคคลและเป็นนโยบายแบ่งแยกทางเชื้อชาติและชาติพันธุ์

**อ้างอิง**
หมวดหมู่:ความปลอดภัยการบิน
แนชันแนลฮอกกีลีก

สันนิบาติฮอกกีแห่งชาติ หรือเอ็นเอชแอล ( National Hockey League - NHL ; Ligue nationale de hockey—LNH ) เป็นลีกฮ็อกกี้น้ำแข็งระดับอาชีพในอเมริกาเหนือ ปัจจุบันในลีกมีทั้งหมด 31 ทีม: 24 ทีมในสหรัฐอเมริกาและ 7 ทีมในแคนาดา เอ็นเอชแอลถือว่าเป็นลีกฮ็อกกีน้ำแข็งที่ดีที่สุดในโลก และเป็นหนึ่งในลีกกีฬาอาชีพระดับใหญ่ในสหรัฐอเมริกาและแคนาดาร่วมกับเมเจอร์ลีกเบสบอล เนชันแนลฟุตบอลลีก และสมาคมบาสเกตบอลแห่งชาติ ถ้วยสแตนลีย์คัพซึ่งเป็นถ้วยที่ให้แก่ทีมผู้ชนะในแต่ละฤดูกาล เป็นถ้วยรางวัลกีฬาอาชีพที่เก่าแก่ที่สุดในทวีปอเมริกาเหนือ   
สมาคมฮอกกี้แห่งชาติจัดตั้งขึ้นเมื่อวันที่ 26 พฤศจิกายน 1917 ที่โรงแรมวินด์เซอร์ ในมอนทรีออล หลังจากการหยุดชะงักของการดำเนินงานขององค์กรผู้บุกเบิกอย่างสมาคมฮอกกี้แห่งชาติ (NHA) ซึ่งก่อตั้งขึ้นในปี 1909 ในเมืองเรนฟรู มณฑลออนตาริโอ  เอ็นเอชแอลเข้ามาแทนที่เอ็นเอชเอในทันทีในฐานะหนึ่งในลีกที่เข้าร่วมการแข่งขันรายการสแตนลีย์คัพ ก่อนที่ในเวลาต่อมา จะมี้พียงเอ็นเอชแอลที่ได้เป็นลีกที่เข้าร่วมแข่งขันเพียงลีกเดียว 
เมื่อเริ่มต้นขึ้นมานั้น มีทีมในเอ็นเอชแอลเพียงสี่ทีม และทั้งหมดตั้งอยู่ในในแคนาดา ซึ่งตรงกับคำว่า "ระดับชาติ" ในเวลาต่อมาลีกได้ขยายไปยังสหรัฐอเมริกาในปี 1924 เมื่อทีมบอสตันบรูอินส์ ได้เข้าร่วมมาในลีก จาก 1942 ถึง 1967 มีเพียงหกทีมรวมกัน ทำยุคสมัยนี้มีชื่อเล่นว่า " ออริจินัลซิกซ์ " ต่อมาลีกเพิ่มทีมใหม่จนจำนวนทีมเพิ่มเป็นเป็นสองเท่าในปี 1967 จากนั้นจำนวนทีมในลีกเพิ่มขึ้นเป็น 18 ทีมจาก 1974 และ 21 ทีมในปี 1979 ระหว่างปี 1991 ถึงปี 2000 เอ็นเอชแอลยังขยายไปถึง 30 ทีม ได้เพิ่มทีมที่ 31 ในปี 2017 และได้อนุมัติการเพิ่มทีมที่ 32 ในปี 2021 
สำนักงานใหญ่ของลีกอยู่ในนิวยอร์กซิตี ตั้งแต่ปี 1989 เมื่อสำนักงานใหญ่ย้ายมาจากมอนทรีออล  
หลังจากการลอกเอาท์ที่นำไปสู่การยกเลิกฤดูกาล 2004-05 ลีกได้มีการลงข้อตกลงใหม่ซึ่งรวมถึงเรื่องเพดานค่าเหนื่อย ในปี 2009 เอ็นเอชแอลได้รับความนิยมสูงสุดเป็นประวัติการณ์ในแง่ของค่าสปอนเซอร์การเข้าร่วมและยอดผู้ชมทางโทรทัศน์  
สหพันธ์ฮอกกี้น้ำแข็งนานาชาติ (IIHF) ถือว่าถ้วยสแตนลีย์คัพเป็นหนึ่งใน "การแข่งขันที่สำคัญที่สุดสำหรับกีฬานี้"  เอ็นเอชแอลดึงดูดผู้เล่นที่มีทักษะสูงจากทั่วทุกมุมโลก ในปัจจุบันมีผู้เล่นจากประมาณ 20 ประเทศ  ในอดีตนั้นผู้เล่นส่วนมากในลีกเป็นชาวแคนาดา แต่ในช่วงสามสิบปีที่ผ่านมา สัดส่วนของผู้เล่นชาวอเมริกันและชาวยุโรปนั้นมีแนวโน้มสูงขึ้น โดยเฉพาะผู้เล่นชาวเช็คและรัสเซียที่เข้ามาหลังช่วงสงครามเย็น 
แชมป์เอ็นเอชแอลทีมปัจจุบันคือเซนต์ลูอิส บลูส์ ซึ่งเอาชนะบอสตัน บรูอินส์สี่ต่อสามเกมในรายการสแตนลีย์คัพรอบชิงชนะเลิศปี 2019

**รายชื่อทีม**

**ทีมในอนาคต**
 เพิ่มเติม
# เครื่องหมายดอกจัน (*) แสดงว่าทีมเหล่านี้เคยย้ายเมืองมาแล้ว
# เอ็นมันตัน ออยเลอร์ส ฮาร์ตฟอร์ต เวเลอร์ส (ปัจจุบันคือแคโรไลนา เฮอริเคนส์) ควิเบก นอร์ดีกส์(ปัจจุบันคือโคโลราโด แอวาแลนช์) และวินนิเพ็ก เจตส์ทีมเดิม (ปัจจุบันคืออริโซนา ไคโยตีส์) เข้าร่วมเอ็นเอชแอลในปี 1979จากการรวมกันระหว่างเอ็นเอชแอลกับดับเบิลยูเอ็ชเอ

**ดูเพิ่ม**
 คอนตีเนนทัลฮอกกี้ลีก (รัสเซีย, เบลารุส, ลัตเวีย, คาซัคสถาน, ฟินแลนด์ และจีน)- เอเชียลีกฮอกกี้น้ำแข็ง (ญี่ปุ่น, เกาหลีใต้ และรัสเซีย)- ไทยเวิลด์ฮอกกี้ลีก (ไทย)

**อ้างอิง**
หมวดหมู่:ลีกฮอกกี้น้ำแข็ง
หมวดหมู่:ลีกกีฬาอาชีพในสหรัฐ
หมวดหมู่:ลีกกีฬาอาชีพในประเทศแคนาดา
หมวดหมู่:ลีกกีฬาที่ก่อตั้งในปี พ.ศ. 2460
เอ็มจี 34

เอ็มจี 34 หรือ Maschinengewehr 34 เป็นปืนกลแบบแรงสะท้อนถอยหลังและระบายความร้อนด้วยอากาศของเยอรมัน ได้ถูกทดสอบครั้งแรกในปี ค.ศ. 1929 ถูกนำเสนอในปี ค.ศ. 1934 และถูกใช้อย่างแพร่หลายในหน่วยทหารในปี ค.ศ. 1936 มันได้ถูกนำเสนอเป็นแนวคิดใหม่ทั้งหมดในอำนาจการยิงแบบอัตโนมัติ– Einheitsmaschinengewehr (ปืนกลระดับสากล) -และได้มีการถือว่าเป็นปืนกลอเนกประสงค์แบบแรกของโลก(GPMG)
ด้วยความอเนกประสงค์ของเอ็มจี 34 ถูกบรรจุด้วยลูกกระสุนไรเฟิลเมาเซอร์ 7.92×57มม.ที่มีอานุภาพสูง และเป็นที่ถกเถียงกันว่าเป็นปืนกลที่ทันสมัยที่สุดในโลกในช่วงเวลาของการพัฒนามัน เอ็มจี 34 ได้รับการออกแบบและพัฒนาขึ้นมาเป็นอย่างดีเพื่อให้สามารถถือได้ด้วยน้ำหนักเบา และเป็นปืนกลขนาดกลางที่ครอบคลุมทหารราบ การคุ้มครองต่อต้านอากาศยาน และแม้แต่กระทั่งสามารถดัดแปลงมันได้ มันเป็นการผสมผสานกันของความคล่องตัวที่ยอดเยี่ยม – มีน้ำหนักที่เบาพอที่จะใช้งานได้โดยเพียงคนเดียว – และอัตราเร็วในการยิงที่สูง(มากถึง 800-900 นัดต่อนาที) ซึ่งไม่มีอะไรมาเทียบได้ มันได้เข้าประการในจำนวนมากมาย ตั้งแต่ปี ค.ศ. 1939 อย่างไรก็ตาม, การออกแบบมานั้นได้พบว่ามีความซับซ้อนมากเกินไปสำหรับการผลิตเป็นจำนวนมากและแต่งเสริมด้วยราคาถูก และเอ็มจี 42 ที่เรียบง่ายกว่า แม้ทั้งสองกระบอกจะยังอยู่ในประจำการและสายการผลิต จนกระทั่งสงครามโลกครั้งที่ 2 สิ้นสุดลง

**อ้างอิง**
หมวดหมู่:ปืนกล
หมวดหมู่:ปืนกลสงครามโลกครั้งที่สอง
หมวดหมู่:อาวุธสงครามกลางเมืองซีเรีย
แม่แบบ:User WikiProject Autism

ผู้เข้าร่วมโครงการวิกิออทิซึม
หมวดหมู่:โครงการวิกิออทิซึม
ออทิซึม

**การใช้**
หากต้องการเข้าร่วมโครงการวิกิออทิซึม ให้เพิ่มชื่อผู้ใช้ของคุณใน:- วิกิพีเดีย:โครงการวิกิออทิซึม#สมาชิกโครงการวิกิออทิซึม
หากคุณใส่โค้ด  ในหน้าผู้ใช้ของคุณ แม่แบบนี้จะแสดงกล่องผู้ใช้ที่แสดงด้านบน และจะเพิ่มหน้าผู้ใช้ของคุณที่::- :หมวดหมู่:ผู้เข้าร่วมโครงการวิกิออทิซึม
แม่แบบนี้เป็นสมาชิกของหมวดหมู่ที่แสดงด้านล่าง
วิกิพีเดีย:โครงการวิกิออทิซึม/ผู้เข้าร่วม

เพื่อเพิ่มชื่อของคุณที่นี่ ให้ใส่กล่องผู้ใช้โครงการวิกิออทิซึมในหน้าผู้ใช้ของคุณ (โปรดอย่าใส่ในหน้าย่อย เพราะมันจะดูแปลกในรายการ หลังจากเพิ่มแล้ว คลิกเพื่อรีเฟรช
ผู้เข้าร่วมโครงการวิกิออทิซึม
วิกิพีเดีย:โครงการวิกิออทิซึม

ยินดีต้อนรับสู่โครงการวิกิออทิซึม มีชาววิกิพีเดียหลายคนได้สร้างทรัพยากรการทำงานร่วมกัน และกลุ่มที่อุทิศตนเพื่อพัฒนาส่วนที่ครอบคลุมโรคออทิซึมในวิกิพีเดีย รวมถึงการจัดระเบียบของข้อมูลและบทความในหัวข้อนี้ หน้านี้และหน้าย่อยนั้นมีคำแนะนำและแหล่งข้อมูลต่าง ๆ หวังว่าโครงการนี้จะช่วยเน้นความพยายามของชาววิกิพีเดียคนอื่น ๆ ที่สนใจในหัวข้อดังกล่าว หากคุณต้องการที่จะช่วยเหลือ โปรดเพิ่มตัวคุณเองในฐานะผู้เข้าร่วมในโครงการ, สอบถามในหน้าพูดคุย และดูรายการสิ่งที่ต้องทำ ที่ด้านล่าง

**เป้าหมาย**
 เพื่อปรับปรุงคุณภาพโดยรวมของบทความที่เกี่ยวข้องกับออทิซึม, กลุ่มอาการแอสเพอร์เกอร์ และวัฒนธรรมของผู้ที่อยู่ในออทิซึมสเปกตรัม- เพื่อส่งเสริมการทำงานร่วมกันและการสร้างชุมชนของผู้ที่อยู่ในออทิซึมสเปกตรัม และชาววิกิพีเดียที่ไม่ใช่ออทิสติกที่สนใจ- เพื่อให้บรรลุฉันทามติจากกลุ่มที่กว้างขึ้นเกี่ยวกับสิ่งที่เป็นหัวข้อที่ถกเถียงกันในบางครั้ง โดยเน้นการเป็นตัวแทนจากผู้คนในออทิซึมสเปกตรัม- เพื่อปรับปรุงเนื้อหาที่เกี่ยวข้องจากทุกภูมิภาคของโลก- เพื่อรวมบทความทั้งหมดลงในโครงสร้างการจำแนกที่สอดคล้องกัน (เช่น ลำดับชั้นหมวดหมู่)

**ขอบเขต**
 บทความใด ๆ ที่เกี่ยวข้องกับออทิซึมสเปกตรัมหรือแอสเพอร์เกอร์- บทความใด ๆ เกี่ยวกับคนที่รู้จักกันในที่สาธารณะว่ามีอาการแอสเพอร์เกอร์หรือออทิซึม- องค์การหรือกลุ่มใด ๆ ที่สนับสนุนหรือสนับสนุนออทิซึมสเปกตรัมหรือแอสเพอร์เกอร์

**คำแนะนำการแก้ไข**
 กรุณาอย่าเขียนบทความที่สนับสนุนมุมมองเดียวที่เฉพาะเจาะจงเกี่ยวกับออทิซึม, การเมือง, ศาสนา หรือสิ่งอื่นใด ทำความเข้าใจกับสิ่งที่เราหมายถึงโดยมุมมองที่เป็นกลางก่อนที่จะแก้ปัญหา/แก้ไขหัวข้อประเภทนี้- การอ้างอิงคือประตูสู่การเพิ่มประโยคหรือย่อหน้า อย่าคัดลอกข้อความต้นฉบับตามที่เป็นอยู่ คุณต้องป้อนข้อความเหล่านั้นใหม่อย่างเป็นกลางและไม่ใช้เพื่อการโจมตีเท่าที่จะเป็นไปได้

**ผู้เข้าร่วม**

**บทความ**
คุณสามารถติดป้ายบทความเกี่ยวกับแอสเพอร์เกอร์และออทิซึมในหน้าอภิปรายเหล่านั้น โดยการใส่แม่แบบต่อไปนี้ที่ด้านบนของหน้าอภิปรายของบทความ: บทความออทิซึม

**การทบทวนและประเมินผล**

**สถิติ**


**หมวดหมู่**
 depth=1

**แม่แบบ ==
ไอดอล (เพลงบีทีเอส)

ไอดอล (IDOL) เป็นเพลงของบอยแบนด์เกาหลีใต้ บีทีเอส ออกจำหน่ายเมื่อวันที่ 24 สิงหาคม 2018 โดยบิกฮิตเอนเตอร์เทนเมนต์ เป็นเพลงนำจากอัลบั้ม เลิฟยัวร์เซลฟ์: แอนเซอร์ (2018) อีกเวอร์ชันของเพลง ร้องร่วมกับนิกกี มินาจ ซึ่งรวมอยู่ในฐานะเพลงโบนัสจากดิจิทัลอัลบั้ม ซิงเกิลเปิดตัวด้วยอันดับ 11 บนชาร์ตบิลบอร์ด ฮอต 100, และทั้งสองเวอร์ชันรวมกันขายได้มากกว่า 43,000 ดาวน์โหลดในสัปดาห์แรกของการขายในสหรัฐ ได้รับการรับรองระดับโกลด์โดยไออาร์เอเอ
"ไอดอล" ยังได้ปรากฏอยู่ในวิดีโอ ยูทูบรีไวนด์ 2018

**รายชื่อเพลง**

**ชาร์ต**

**ชาร์ตประจำสัปดาห์**

**ชาร์ตสิ้นปี**

**การรับรอง**

**ประวัติการจำหน่าย**

**อ้างอิง**
หมวดหมู่:ซิงเกิลในปี พ.ศ. 2561
หมวดหมู่:เพลงในปี พ.ศ. 2561
ไพโรฟิลไลต์

ไพโรฟิลไลต์
ไพโรฟิลไลต์ (pyrophyllite) เป็นฟิลโลซิลิเกตอะลูมิเนียมคล้ายกับทัลก์ มีสูตรทางเคมีคือ Al2(Si4O10)(OH)2 หรือ Al2O3, 4 SiO2, H2O ที่มาของชื่อประกอบด้วยคำภาษากรีกสองคำ คือ pyros ('ไฟ') และ phullon ('ใบไม้') เมื่อวิเคราะห์พบว่าประกอบด้วย Al2O3 (28.3%), SiO2 (66.7%), H2O (5%) อาจมีสิ่งเจือปนเป็น MgO, FeO, Fe2O3, CaO, Na2O, K2O และไทเทเนียมออกไซด์
หมวดหมู่:ฟิลโลซิลิเกต